ถ้ามีเพศสัมพันธ์ผ่านไปหนึ่งเดือน แล้วได้ไปตรวจเลือดหาการตั้งครรภ์ อยากทราบว่าการตรวจเลือดเพื่อดูว่าท้องไหม ผลแน่นอนมากแค่ไหนคะ
สวัสดีค่ะ Pการตรวจเลือดเพื่อยืนยันการตั้งครรภ์นั้น จะเป็นการตรวจวัดระดับฮอร์โมนที่สร้างจากรกที่เรียกว่าฮอร์โมน hcg ซึ่งส่วนใหญ่ฮอร์โมนตัวนี้จะสร้างจากรกในระดับที่สูงพอจะตรวจพบเจอในเลือดของมารดาได้ตั้งแต่ประมาณ 7-10 วันหลังการปฏิสนธิดังนั้นถ้ามีเพศสัมพันธ์ผ่านมา 1 เดือนแล้ว การตรวจเลือดก็เป็นวิธีที่ให้ความแม่นยำได้สูงค่ะว่าถ้าค่าฮอร์โมนตัวนี้ในเลือดสูงขึ้นก็แปลว่าตั้งครรภ์จริง ถ้าค่าปกติ ก็คือน่าจะไม่ตั้งครรภ์ ผลความแน่นอนจากค่าเลือดตัวนี้ก็เกือบ 100% ค่ะ อาจจะต้องยืนยันด้วยวิธีอื่นเพิ่มถ้ายังมีข้อสงสัย เช่นการอัลตราซาวน์หน้าท้องร่วมไปด้วย